钦定古今图书集成/明伦汇编/氏族典/第473卷 > 《廖用贤尚友录》 > 蒯通
## 钦定古今图书集成/明伦汇编/氏族典/第473卷 > 《廖用贤尚友录》 > 蒯通

按《前汉书蒯通传》：“通，范阳人，本与武帝同讳武臣。定
赵地，通说范阳，令徐公降。后韩信东击齐，闻郦生说，
下齐，欲止。通说信袭齐，齐烹郦生。已说信背汉，不听，
乃阳狂为巫。后信被诛，叹曰：‘悔不用蒯通之言’。高帝
召通，欲烹之。通曰：‘狗各吠，非其主。彼时臣独知齐王
信，非知陛下也’。乃赦之。”曹参为齐相，请通为客，论战
国时说士权变八十一首，号曰《隽永》。